Շանկլիշ

Շանկլիշ (), պանիր, որը բնորոշ է Լևանտի և Սիրիայի խոհանոցներին։ Այս գնդաձև պանիրները պատրաստում են կովի և ոչխարի կաթից։ Պատված են չոր ծիթրոնով կամ պղպեղով։ Յուրահատուկ համի համար այն անվանում են «սիրիական ռոկֆոր» (الروكفور الشامي Ալ ռուկաֆուր աշ Շամի)։ Ինչքան հնեցված են պանիրները, այնքան սուր է համը և կարծր կազմությունը։

Տարբերակներ 
Շանկլիշը սովորաբար շփոթում են ավելի փափուկ տեսակի պանրով, որն անվանում են սուրկե (سوركي)․ վերջինս ավելի փափուկ է և թարմ, իսկ շանկլիշն առավել ուժեղ համ ունի։ Սուրկեն բնորոշ է Տարտուսին, Իսքենդերունին, իսկ շանկլիշը Հոմսին, Համային և այլն։

Կախված համեմունքներից, որոնցով պատում են պանիրը, այն ունենում է տարբեր համեր։

Պատրաստում 
Պանիրը հիմնականում պատրաստում են գարնանը և մարինացնելով պահում մինչև ձմեռ։ Շանկլիշ ստանալու համար իրար են խառնում լաբնեն (لبنة) (քամած մածուն) և թարմ քամած կիտրոնի հյութը։ Եռացնելուց առանձնանում է մակարդը, որը հավաքվում է այնքան ժամանակ, մինչև մնում է մաքուր հեղուկը։ 

Ստացված մակարդից գնդաձև պանրագլուխներ են պատրաստում՝ մոտավորապես 6 սմ տրամագծով։ Պանիրը պատում են  ծիթրոնով կամ զաթարով, կամ էլ Հալեպի պղպեղով և չորացնում են արևին։ Հետո հերմետիկ փակվող տոպրակներում պահվում է որոշ ժամանակ, մինչև որ պահպանման համար պահվում է յուղի մեջ։

Օգտագործում 
Շանկլիշը արաբական շատ ճաշատեսակների համար ծառայում է որպես բաղադրիչ․ դրոնց անվանում են մեզե (ակրատ)։ Շ

Ամենատարածված ուտեստներից է ջաիֆուրան՝ աղցան, որը պատրաստում են շանկլիշից, պոմիդորից, սոխից և ձիթապտղի յուղից։ Շանկլիշը նաև մանր կտրատում են և մատուցում ձվածեղի հետ կամ արաբական հացի՝ վարունգով, անանուխով և ձիթապտղի յուղով։ Շանկլիշը հրամցնում են որպես ակրատ անիսոնի օղու հետ։

Ծանոթագրություններ 

Սիրիական խոհանոց
Արաբական խոհանոց
Կովի կաթից պանիրներ
Ոչխարի կաթից պանիրներ
Լևանտական խոհանոց